Vyhodnotenie pripomienkového konania 
Návrh nariadenia vlády Slovenskej republiky o technických požiadavkách na vonkajšie výčnelky motorových vozidiel
Spôsob pripomienkového konania: skrátené (od 16. 5. 2005 do 30. 5. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 29

Subjekty, ktoré nezaslali pripomienky: Ministerstvo hospodárstva SR, Najvyšší kontrolný úrad SR, Úrad geodézie, kartografie a katastra SR, Ministerstvo životného prostredia SR, Ministerstvo kultúry SR.

Subjekty, ktoré nemali pripomienky Ministerstvo obrany SR, Národná banka Slovenska, Úrad priemyselného vlastníctva SR, Ministerstvo školstva SR, Ministerstvo zdravotníctva SR, Správa štátnych hmotných rezerv SR, Štatistický úrad SR, Ministerstvo kultúry SR, Ministerstvo životného prostredia SR, Úrad pre verejné obstarávanie, Úrad jadrového dozoru SR, Generálna prokuratúra SR, Ministerstvo zahraničných vecí SR,. Ministerstvo výstavby a regionálneho rozvoja SR, Protimonopolný úrad SR, Ministerstvo pôdohospodárstva SR.

Počet vznesených zásadných pripomienok:  1
akceptovaných: -
čiastočne akceptovaných: -
neakceptovaných: 1
neaktuálnych: -

Rozporové konanie: dňa 3. 6. 2005 s Úradom pre normalizáciu, metrológiu a skúšobníctvo SR; rozpor bol odstránený.

		Vyhodnotenie pripomienkového konania				
Por.č.	Rezort	Pripomienka
(uvádza sa pôvodné označenie paragrafov tak, ako boli v návrhu nariadenia, ktorý bol predmetom pripomienkového konania)	Typ	Spô-sob vybavenia.	Dôvod neakceptovania/poznámka
	
	Úrad prenormalizáciu,  metrológiu a skúšobníctvo SR	Prílohy smernice 74/483/EHS je potreba prevziať ako prílohy tohto nariadenia a nebude potrebné odkazovať našich používateľov tohto právneho predpisu na prílohy smernice74/483/EHS, ale bude možné všetko vyriešiť v jednom právnom predpise.	Z	N	Podľa § 3 ods. 3 zákona č. 19/2002 Z. z. je možné formou aproxima
ného odkazu prebrať zo smernice ES prílohy upravujúce technické
údaje. Spôsob zavedenia aproximačného odkazu  podľa § 3 ods. 3 
zákona č. 19/2002 Z. z., ktorým sa ustanovujú podmienky vydávania 
aproximačných nariadení vlády Slovenskej  priamo v texte (odkázať 
na prílohu smernice s uvedením plného znenia označenia smernice) 
bol odsúhlasený na rokovaní LRV 28.6.2005.
Poukazujeme na to, že smernica 74/483/EHS rieši technické požia-
davky na vonkajšie výčnelky motorových vozidla z hľadiska kon-
štrukcie vozidla na účely typového schvaľovania  a je určená pre vý-
robcov vozidla, nosičov a antén alebo ich zástupcov; nie je určená pre 
laickú verejnosť.	
		.V § 4 ods.1, 6 a 7 vypustiť slová „ pre typ vozidla vzhľadom na jeho vonkajšie výčnelky“ nakoľko ste zaviedli pojem v § 2	O	A	Z § 2 bolo vypustené pôvodné písmeno b).	
	Úrad vlády SR, Inštitút pre aproximáciu práva	V § 3 návrhu aproximačného nariadenia  použitím odkazu v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v platnom znení (ďalej len: „aproximačný odkaz“), sú prebraté prílohy I, II smernice Rady 74/483/EHS o aproximácii právnych predpisov členských štátov o vonkajších výčnelkoch motorových vozidiel (ďalej len: „smernica Rady  74/483/EHS“). Keďže bod l  „všeobecné ustanovenia“, bod 2.l „typové schválenie vozidla“ , bod 2.2 „typ vozidla vzhľadom na jeho vonkajšie výčnelky“, bod 2.3 „vonkajší povrch“, bod 3 „žiadosť o EHS typové schválenie“ prílohy I smernice Rady  74/483/EHS sú prebraté riadne do textu aproximačného nariadenia, je potrebné tieto body vyčleniť z aproximačného odkazu.	O	A	Znenie § 3 je upresnené.	
		V § 4 ods. 4 návrhu aproximačného nariadenia podmieňujete zákaz odmietnuť udelenie  typového schválenia ES vozidla pre typ vozidla z dôvodov týkajúcich sa jeho vonkajších výčnelkov splnením požiadaviek podľa § 3 návrhu aproximačného nariadenia  ako aj splnením podmienok ustanovených osobitným predpisom, pričom odkazujete na § 5 až § 7 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len: „zákon č. 725/2004 Z. z.“). Tieto ustanovenia zákona č. 725/2004 Z. z. upravujú konanie pri typovom schvaľovaní vozidla, systému, komponentu a samostatnej technickej jednotky. Podľa nášho názoru stanovením tejto podmienky prekračujete rámec smernice, ktorá  uvádza iba podmienku splnenia požiadaviek smernice Rady  74/483/EHS. Navrhujeme časť : „ a podmienky ustanovené osobitným predpisom“ z § 4 ods. 4  návrhu aproximačného nariadenia vypustiť. 	O

	A

	Vypustené.

	
		Keďže aproximačný odkaz na prílohu IV smernice Rady  74/483/EHS uvádzate až v § 4  ods. 11 návrhu aproximačného nariadenia, navrhujeme z dôvodu lepšej prehľadnosti návrhu aproximačného nariadenia zaradiť tento odsek až po tomto aproximačnom odkaze. Zároveň navrhujeme nahradiť „ uvedené v prílohe IV smernice  Rady 74/483/EHS“ odkazom na ustanovenie návrhu aproximačného nariadenia, v ktorom je použitý aproximačný odkaz na túto prílohu. 	O	A	Upravené v § 4 novooznačenom odseku 9.	
		V § 4 ods. 10 uvádzate: „ Štátny dopravný úrad nesmie odmietnuť udelenie typového schválenia ES samostatnej technickej jednotky pre typ nosiča alebo antény, ak tieto sú v súlade s technickými požiadavkami ustanovenými v prílohe I smernice Rady  74/483/EHS a  podmienkami ustanovenými osobitným predpisom, pričom odkazujete na § 8 zákona č. 725/2004 Z. z. Toto ustanovenie zákona č. 725/2004 Z. z.  upravuje konanie pri typovom schvaľovaní  a typovom schvaľovaní ES systému, komponentu a samostatnej technickej jednotky, pri udelení homologizácie typu systému, komponentu a samostatnej technickej jednotky. Podľa nášho názoru stanovením tejto podmienky prekračujete rámec smernice, ktorá  uvádza iba podmienku splnenia požiadaviek smernice Rady  74/483/EHS. Navrhujeme časť : „ a podmienky ustanovené osobitným predpisom“ z § 4 ods. 10  návrhu aproximačného nariadenia vypustiť. 	O	A	Vypustené.	
						
		V § 4 ods. 12 uvádzate: „... prijme štátny dopravný úrad potrebné opatrenia na získanie informácie o každej modifikácii časti alebo charakteristiky vonkajších výčnelkov uvedených v bode 2.2 prílohy I smernice 74/483/EHS“. Požiadavka na prijatie potrebných opatrení na získanie informácie  o každej modifikácií časti alebo charakteristiky vonkajších výčnelkov vyplýva zo znenia smernice Rady  74/483/EHS, ale v predkladanom aproximačnom nariadení je potrebné upresniť aké konkrétne opatrenia  štátny dopravný úrad prijme. 
Keďže bod 2. 2 prílohy I smernice 74/483/EHS je prebratý v § 2 písm. c) návrhu aproximačného nariadenia, navrhujeme použiť tzv. „vnútorný odkaz“ na toto ustanovenie návrhu aproximačného nariadenia. 	O

O	A

A	Upravené v § 4novooznačenom ods. 11.

Upravené.	
	Ministerstvo spravodlivosti SR	K §2:  Z dôvodu dosiahnutia komplexnosti právnej úpravy odporúčame zadefinovať pojem vonkajšie výčnelky motorových vozidiel“, pretože z nariadenia nie je zrejmé čo tento pojem zahŕňa.	O	N	Smernica 74/483/EHS neobsahuje takúto definíciu.	
	Ministerstvo  práce, sociálnych vecí a rodiny SR	.K tabuľke zhody: Odporúčame v tabuľke zhody doplniť nadpis a zároveň transponovanie textov príloh I, II, III a IV smernice 74/483/EHS o aproximácií právnych predpisov členských štátov o vonkajších výčnelkoch motorových vozidiel.	O	A	Upravené ako v obdobných aproximačných nariadeniach.	
	Úrad pre štátnu službu	Odporúča v §1 ods.1 za slovo „vlády“ doplniť slová „Slovenskej republiky“ 

a vypustiť znenie §4 ods.14 ako nadbytočné.	O

O	N

N	Znenie § 1 ods. 1 je upravené, v legislatívnej praxi sa v nariadeniach vlády SR používa v paragrafovom znení slovo „nariadenie“ aj pri jeho prvom použití.
K § 4 novooznačený ods. 12:Nariadenie rieši len typové schválenie ES vozidla vzhľadom na vonkajšie výčnelky a typové schválenie ES samostatnej technickej jednotky pre typ nosiča alebo antény; podľa § 4 ods. 12 technické požiadavky pre typové schválenie ES sa rovnako vzťahujú aj na typové schválenie.	
	Ministerstvo financií SR	Návrh odporúčam prehodnotiť v kontexte s čl.2 ods. 2 ústavy SR, najmä §4 a 6, zosúladiť s Legislatívnymi pravidlami vlády SR, napr. § 4 a 7, doplniť prílohu 
a dôvodovú správu doplniť v zmysle čl.11 ods.1 Legislatívnych pravidiel vlády SR.	O
	ČA	Nezakladá sa nová kompetencia orgánov štátnej správy ale sa vychádza z platných predpisov.
K § 4: ide o kompetenciu štátneho dopravného úradu v oblasti typového schvaľovania, ktorá je založená v zákone č. 725/2004 Z.z., a to z § 99 písm. o) bod 2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13 a § 8 ods. 5, 10 a 17; nariadením sa upravujú podrobnosti o typovom schvaľovaní, čo je v súlade so splnomocňovacími ustanoveniami.
Pôvodný § 6 bol vypustený.
Podľa čl. 9 ods. 2 Smernice na prípravu a predkladanie materiálov na rokovanie vlády SR (uznes. vlády č. 1061 z 10.11.2004), ak materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, táto doložka sa nevyhotovuje a táto skutočnosť sa uvedie v predkladacej správe.	
	Ministerstvo vnútra SR	Všeobecne: Odporúčame z hľadiska právnej istoty a čistoty právneho poriadku aspoň v dôvodovej správe určiť vzťah predmetu úpravy návrhu nariadenia vlády k splňomocňovacím ustanoveniam zákona č. 725/2004 Z.z. o podmienkach prevádzky vozidiel na pozemných komunikáciách a o zmene a doplnení niektorých zákonov. Návrh nariadenia podľa názvu, ako aj podľa § 1 ods. 1 ustanovuje len technické požiadavky na vonkajšie výčnelky motorových vozidiel. Návrh nariadenia sa odvoláva na splnomocňujúce ustanovenie § 5 ods. 26,  § 6 ods. 16 a § 7 ods. 19 a § 8 ods. 24  zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktoré sú však širšieho rozsahu. Sme toho názoru, že uvedené odkazy na zákon č. 725/2004 Z.z. o podmienkach prevádzky vozidiel na pozemných komunikáciách a o zmene a doplnení niektorých zákonov nie sú priamymi splnomocňujúcimi ustanoveniami na vydanie všeobecne záväzného právneho predpisu, ktorý by upravoval technické požiadavky na vonkajšie výčnelky motorových vozidiel.	O	N	Splnomocňovacie ustanovenia § 5 ods. 26, § 6 ods. 16 a § 7 ods. 19 a 
§ 8 ods. 24 zákona č. 725/2004 Z. z. sú formulované vo všeobecnej 
podobe z dôvodu, aby na ich základe mohlo byť vydaných cca 103
nariadení vlády, ktorými sa preberú príslušné smernice ES/EÚ.  Z ich 
znenia vyplýva, že v nariadení možno upraviť okrem iného aj 
„Podrobnosti o typovom schválení ES vozidla a o technických požia-
davkách, ktoré musí vozidlo (systém, komponent alebo samostatná 
technická jednotka) spĺňať z hľadiska konštrukcie…“. 
Aproximačné nariadenie vlády bolo zvolené z dôvodu využiť § 3 ods. 
3 zákona č. 19/2002 Z. z., ktorým sa ustanovujú podmienky vydávania 
aproximačných nariadení vlády SR, ktorý umožňuje for-
mou aproximačného odkazu prebrať zo smernice ES prílohy 
upravujúce technické údaje.	
		Samotné premietnutie smernice Rady 74/483/EHS zo 17. septembra 1974 o aproximácii právnych predpisov členských štátov o vonkajších výčnelkoch motorových vozidiel v znení smernice Komisie 79/488/EHS z 18. apríla 1979, smernice Rady 87/354/EHS z 25. júna 1987 a Zmluvy o pristúpení k Európskej únii do nášho právneho poriadku navrhujeme riešiť spôsobom, ktorý bude zrozumiteľný a dostupný aj pre širšiu verejnosť a ktorý je v doterajšej legislatívnej praxi zaužívaný.	O	N	Smernica 74/483/EHS rieši technické požiadavky na vonkajšie vý
čnelky z hľadiska konštrukcie vozidla a na účely typového schvaľova-
nia vozidla vzhľadom na tieto výčnelky ako aj na účely typového 
schvaľovania samostatnej technickej jednotky pre typ nosiča alebo 
antény; je určená pre výrobcov vozidla alebo nosiča a antény alebo ich 
zástupcov; nie je určená pre laickú verejnosť .	
		K § 8:  Upozorňujeme že podľa zákona Národnej rady Slovenskej republiky č. 1/1993 Z.z. o Zbierke zákonov Slovenskej republiky je stanovená na nadobudnutie účinnosti všeobecne záväzných právnych predpisov, ak právny predpis neustanovuje inak, 15 dňová lehota a len vo výnimočných prípadoch, ktoré by mali byť odôvodnené, môže nadobudnúť právny predpis účinnosť dňom vyhlásenia. Vykonávací právny predpis by mal nadobudnúť účinnosť najneskôr dňom nadobudnutia účinnosti splnomocňujúceho zákonného ustanovenia. Je potrebné predchádzať takýmto situáciám.	O	A	V § 7 je stanovený konkrétny dátum nadobudnutia účinnosti nariadenia vlády.	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA – čiastočne akceptovaná
N - neakceptovaná